stanford-oval/wikipedia huggingface dataset:
Autojen kokoluokat
Pohjoisamerikkalainen kokoluokittelu > Yhdysvallat > FHWA

Yhdysvaltain liittovaltion liikennevirasto kehitti 1980-luvulla 13-osaisen yhdistelmän akselien määrään perustuvan luokittelujärjestelmän, johon nykyään monen osavaltion omat luokittelut perustuvat.
| Luokkaryhmä | Luokan kuvaus | Sisältää | Akselien määrä |
| --- | --- | --- | --- |
| 1 | Motorcycles | moottoripyörät | 2 |
| 2 | Passenger Cars | kaikki henkilöautot yksiakselisten peräkärryjen henkilöautoyhdistelmät kaksiakselisten peräkärryjen henkilöautoyhdistelmät | 2, 3 tai 4 |
| 3 | Other Two-Axle Four-Tire Single-Unit Vehicles | lava-, paketti- ja kuorma-autot yksi- ja kaksiakselisten peräkärryjen yhdistelmät, joissa vetoautona lava-, paketti- tai kuorma-auto | 2, 3 |
| 4 | Buses | kaksi- ja kolmiakseliset bussit | 2 tai 3 |
| 5 | Two-Axle, Six-Tire, Single-Unit Trucks | kaksiakseliset lava- ja kuorma-autot | 2 |
| 6 | Three-Axle Single-Unit Trucks | kolmiakseliset lava- ja kuorma-autot kolmiakseliset traktorit ilman kärryä | 3 |
| 7 | Four or More Axle Single-Unit Trucks | neli-, viisi-, kuusi- ja seitsenakseliset yksiosaiset kuorma-autot | 4 tai enemmän |
| 8 | Four or Fewer Axle Single-Trailer Trucks | kaksiakseliset kuorma-autot, joiden perässä yksi- ja kaksiakseliset kärryt kaksiakseliset traktorit, joiden perässä yksi- ja kaksiakseliset kärryt kolmiakseliset traktorit, joiden perässä yksiakselinen kärry | 3 tai 4 |
| 9 | Five-Axle Single-Trailer Trucks | kaksiakseliset traktorit, joiden perässä kolmiakselinen kärry kolmiakseliset traktorit, joiden perässä kaksiakselinen kärry kolmiakseliset kuorma-autot, joiden perässä kaksiakselinen kärry | 5 |
| 10 | Six or More Axle Single-Trailer Trucks | monenlaisia yhdistelmiä | 6 tai enemmän |
| 11 | Five or Fewer Axle Multi-Trailer Trucks | monenlaisia yhdistelmiä | 4 tai 5 |
| 12 | Six-Axle Multi-Trailer Trucks | monenlaisia yhdistelmiä | 6 |
| 13 | Seven or More Axle Multi-Trailer Trucks | monenlaisia yhdistelmiä | 7 tai enemmän |
| 14 | Unused | — | — |
| 15 | Unclassified Vehicle | monenlaisia yhdistelmiä | 2 tai enemmän |
Pohjoisamerikkalainen kokoluokittelu > Kanada

Henkilöautot ovat jaettu kuuteen ryhmään niiden sisätilavuuden mukaan. Sisätilavuus lasketaan auton henkilö- ja tavaratilan yhteistilavuudesta, eli Kanadan kokoluokitusjärjestelmä perustuu hyvin pitkälti Yhdysvaltain EPA:n järjestelmään.
| Luokka | Sisätilavuus |
| --- | --- |
Two-seater: (Undefined)
Subcompact car: alle 2 830 liraa (99,9 ft3)
Compact car: 2 830–3 115 litraa (99,9–110 ft3)
Mid-size car: 3 115–3 400 litraa (110–120 ft3)
Full-size car: yli 3 400 litraa (120 ft3)
Lava- ja kuorma-autot luokitellaan Kanadassa painon ja auton otsapinta-alan perusteella.
| Luokka | GVWR-arvo | Omamassa | Otsapinta-ala |
| --- | --- | --- | --- |
| Light light-duty truck | 2 722 kg (6 000 lb) tai alle | 2 722 kg (6 000 lb) tai alle | max 4.2 m² (45.2 ft2) |
| Light-duty truck | 3 856 kg (8 500 lb) tai alle | 2 722 kg (6 000 lb) tai alle | max 4.2 m² (45.2 ft2) |
| Heavy light-duty truck | yli 2 722–3 856 kg (6 000–8 500 lb) | 2 722 kg (6 000 lb) tai alle | max 4.2 m² (45.2 ft2) |
| Heavy-duty vehicle | yli 3 856 kg (8 500 lb) | yli 2 722 kg (6 000 lb) | yli 4.2 m² (45.2 ft2) |
| Medium-duty passenger vehicle | sama kuin heavy-duty vehicle | alle 4 536 kg (10 000 lb) | sama kuin heavy-duty vehicle |
2014 - nykyinen Citroën C1
2012–2019 Renault Clio
Volkswagen Golf
Toyota Camry
Dodge Charger
Ben Shahn

| Ben Shahn |
| --- | --- |
 Ben Shahn vuonna 1961.
Henkilötiedot
Syntynyt: 12. syyskuuta 1898 Kaunas, Liettua (Venäjän keisarikunta)
Kuollut: 14. maaliskuuta 1969 (70 vuotta) New York
Kansalaisuus:  Yhdysvallat
Taiteilija
Salanimi:  Shahn, Benjamin
Ala:  maalaustaide, kuvitus, graafinen taide, valokuvaus
Taidesuuntaus:  yhteiskunnallinen realismi
Kuuluisimpia töitä:  The Passion of Sacco and Vanzetti
Ben Shahn (12. syyskuuta 1898 Kaunas, Liettua (Venäjän keisarikunta) – 14. maaliskuuta 1969 New York) oli yhdysvaltalainen kuvataiteilija, joka maalasi valokuvamaisen yksityiskohtaisesti ja kuvasi köyhien elämää sosiaalisen realismin näkökulmasta.
Lapsuus

Ben Shahn syntyi Kaunasissa, silloisen Venäjän alueella ortodoksijuutalaiseen perheeseen. Lapsuudessaan Liettuassa Shahn joutui todistamaan sekä antisemitismiä, että poliittisia vainoja. Venäjän tsaarin joukot pidättivät Shahnin sosialistisen isän ja hän joutui vangituksi Siperaan. Shahn alkoi jo nuorena poikana vastustamaan yhteiskunnallista epäoikeudenmukaisuutta. Tämä moraalinen näkökulma määritteli koko hänen elämäntyötään. Tutkiessaan nuorukaisena Raamattua hän syytti Jumalaa toimimisesta epäoikeudenmukaisesti hänen iskiessään kuolleeksi miehen, joka ei totellut hänen käskyjään Salomon temppelissä. Hän palasi synagogaan vasta isoisänsä houkuttelemana.
Ura Yhdysvalloissa

Shahnin perhe muutti New Yorkiin pojan ollessa kahdeksanvuotias. Shahn oli jo Liettuassa ollut kiinnostunut kuvataiteesta piirtäen kirjoihinsa. Shahn sai töitä litografin apulaisena 1919–1922, kunnes aloitti taideopinnot. Hän meni naimisiin Tillie Goldsteinin kanssa, joka oli suffragetti ja poliittinen aktivisti. Hän matkusti pitkään Euroopassa ja Pohjois-Afrikassa tutkien ympäristöjä, ihmisiä ja Euroopan suuria maalauksia. Toisen matkansa aikana vuonna 1928 hän teki yli kaksi sataa akvarellia ja piirustusta.
Shahn sai vaikutteita Georges Rouault´ta ja Diego Riveralta. Esimerkiksi New Yorkin Radio Cityn seinämaalaukset olivat Riveran ja Shahnin yhteistyötä. Hänen muita päätöitään ovat Bronxin postitoimiston freskot ja Washingtonin sosiaaliturvatoimiston seinämaalaukset.
Shahn opiskeli valokuvausta ja sai jonkin verran ohjausta ystävältään valokuvaaja Walker Evansilta. Vuonna 1933 meksikolainen muralisti Diego Rivera palkkasi Shahnin ja muita lupaavia taiteilijoita oppipojikseen tehdessään seinämaalausta vasta valmistuneeseen Rockefeller Centeriin, mutta teos tuhottiin myöhemmin, koska Rivera lisäsi siihen Leninin muotokuvan. Shahn oppi freskomaalauksen taidot. Shahn toteutti useita seinämaalauksia New Dealin Arts Programiin. Hän menestyi vuonna 1936 Jerseyn asukaskeskuksen seinämaalauksen teossa. Shahn ja hänen toinen vaimonsa muuttivat Jerseyn Homesteadiin.
Ben Shahnin tunnetuimmat yhteiskunnalliset kannanotot liittyvät Saccon ja Vanzettin epäoikeudenmukaiseen oikeudenkäyntiin. 1930-luvulla Shahn toimi myös valokuvaajana ja graafikkona Dew Dealin aikana. Hän pyrki kuvaamaan Yhdysvaltojen Etelän köyhien oloja ja toimi graafikkona Liittoutuneiden joukoissa toisen maailmansodan aikana.
Sodan jälkeen Shahn loittoni taiteessaan yhteiskunnallisesta realismista henkilökohtaisempien ja symbolisten aiheiden pariin. Hänen retrospektiivinen näyttelynsä oli vuonna 1947 New Yorkin MoMA:ssa. Vaikka Shahnin teokset olivat hyvin erilaisia verrattuna ajan abstraktiin ekspressionismiin, ja huolimatta joidenkin kriitikoiden negatiivisista arvioista, Shahnin teokset vetosivat yleisöön laajasti.
Aktiivisena vasemmistolaisena Ben Shahn joutui FBI:n kuulusteltavaksi, joka syytti häntä kommunististen lehtien tekemisestä ja kuulumisesta kommunistisiin järjestöihin 1930-luvulla, vaikka se oli tuolloin laillista. Vuonna 1959 McCarthyn noitavainojen aikaan Shahn kieltäytyi rohkeasti todistamasta epäamerikkalaista toimintaa tutkivassa komiteassa ja suojeli näin muita vasemmistotaiteilijoita. FBI säilytti ja piti yllä häntä koskevaa kansiota Ben Shahnin kuolemaan asti.
Suomessa

Ben Shahnin kuusi maalausta oli esillä Helsingin Taidehallissa vuonna 1954 järjestetyssä kiertonäyttelyssä Kaksitoista nykyaikaista amerikkalaista maalaria ja kuvanveistäjää. Yksi niistä oli maalaus Hitsaajat (1944).
Teoksia

Vanha merimies, 1935.
Hiilikaivostyöläinen Kentuckyssa. 1935.
Sunnuntai Little-Rockissa, Arkansasissa, 1935.
Työttömyys, 1930-luku, seinämaalaus.
WPA-ajan seinämaalaus Bronxin postitoimistossa.
Tämä on natsibrutaalisuutta, 1943, juliste.
Äänestämään kehottava juliste, 1946.
Benjamin Korhonen

| Benjamin Korhonen> Henkilötiedot |
| --- | --- |
Syntynyt: 11. heinäkuuta 2001 (ikä 23) Ylivieska, Suomi
Kansalaisuus:   Suomi
Jääkiekkoilija
Lempinimi:  Beni
Pelipaikka:  oikea laitahyökkääjä
Maila:  vasen
Pituus:  186 cm
Paino:  84 kg
Seura
Seura:  KalPa
Sarja:  SM-liiga
Pelinumero:  17
Pelaajaura
Pääsarjaura:  2020–
Benjamin Korhonen (s. 11. kesäkuuta 2001 Ylivieska) on suomalainen jääkiekkoilija, joka pelaa SM-liigajoukkue KalPassa. Hän on pelipaikaltaan oikea laitahyökkääjä.
Ura > Seuraura

Korhonen aloitti jääkiekkoilun viisivuotiaana Ylivieskan Jääkarhuissa. Hän muutti perheineen yläasteikäisenä Kuopioon ja Korhonen siirtyi 13-vuotiaana KalPaan kaudeksi 2014–2015. Kaudella 2016–2017 hän oli joukkueensa paras syöttäjä sekä C-nuorten SM-karsinnoissa 13 syöttöpisteellään että C-nuorten SM-sarjassa 20 syöttöpisteellään. Korhonen edusti myös pudotuspeleissä seuran B2-nuoria, joiden sisäisen pistepörssin voiton hän jakoi Tino Huuskosen kanssa tehoilla 3+3=6. Kaudella 2017–2018 Korhonen oli KalPan B-nuorten paras pistemies tehoilla 18+22=40.
Huhtikuussa 2019 Korhonen teki KalPan kanssa kolmivuotisen SM-liigasopimuksen. Hän aloitti kauden 2019–2020 seuran A-nuorissa. Korhonen oli tehoilla 18+22=40 joukkueen toiseksi paras pistemies Pekka Suhosen jälkeen. Hän pelasi ensimmäisen ja kauden ainoaksi jääneen SM-liigaottelunsa 10. maaliskuuta 2020 vieraissa Hämeenlinnan Pallokerhoa vastaan. Korhonen merkittiin KalPan nelosketjun vasempaan laitaan Mikko Virtasen ja Mikko Nuutisen viereen. Hän sai ottelussa jääaikaa 6.08 minuuttia. Korhonen pelasi kauden aikana myös kolme ottelua lainalla Mestis-joukkue Iisalmen Peli-Karhuissa.
Kausi 2020–2021 oli Korhoselle varsinainen tulokaskausi SM-liigassa ja hän pelasi 39 runkosarjaottelua tehopistein 2+4=6 ja kaksi playoff-ottelua ilman tehopisteitä. Korhonen teki liigauransa avausmaalin 5. helmikuuta 2021 Helsingin IFK:ta vastaan. Jussi Tarvainen valitsi hänet ottelun Alumnien tähtien kolmostähdeksi. Kaudella 2021–2022 Korhonen oli Lasse Lappalaisen ohella KalPan ainoa kauden kaikki 60 runkosarjaottelua pelannut pelaaja. Hän teki niissä tehot 4+6=10. Korhonen vahvisti myös KalPan U20-joukkuetta pudotuspeleissä, jotka päättyivät SM-hopeaan. Huhtikuussa 2022 hän teki seuran kanssa kaksivuotisen jatkosopimuksen.
Korhonen teki kaudella 2022–2023 SM-liigan runkosarjassa 8+8=16. Hän pelasi kauden aikana myös yhden ottelun lainalla IPK:n Mestis-joukkueessa. Kaudella 2023–2024 Korhonen teki SM-liigan yhden kauden piste-ennätyksensä tehoilla 8+11=19. Hän oli myös Matyáš Kantnerin ja Aleksi Klemetin ohella KalPan ainoa kauden kaikki 60 runkosarjaottelua pelannut pelaaja. Pudotuspeleissä Korhonen pelasi 11 ottelua tehopistein 3+1=4. Hänen teholukemansa +5 oli joukkueen paras. Korhonen edusti KalPaa kauden aikana myös Spengler Cupissa, jossa hän oli joukkueen ainoa kahdesti maalinteossa onnistunut pelaaja. Toukokuussa 2024 Korhonen teki seuran kanssa kaksivuotisen jatkosopimuksen.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
Korhonen pelasi alle 20-vuotiaiden MM-kilpailuissa vuonna 2021, jolloin hän voitti pronssia. Yhteensä Korhonen on pelannut yhdeksän nuorten maaottelua.
Muuta

Korhosen isoveli Jonathan on pelaa hyökkääjänä II-divisioonajoukkue Suonenjoen Kiekko-Karhuissa.
Brandon Marshall

| Brandon Marshall |
| --- | --- |

Henkilötiedot
Syntynyt: 23. maaliskuuta 1984 Pittsburgh, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  104 kg
Pelipaikka:  laitahyökkääjä
Seura
Seura:  vapaa pelaaja
Sarja:  NFL
Pelaajaura
Aik. seurat:  Denver Broncos   Miami Dolphins   Chicago Bears   New York Jets   New York Giants   Seattle Seahawks
NFL-varaus:  119. varaus, 2006 Denver Broncos
Pääsarjaura:  2006–
Brandon Marshall (s. 23. maaliskuuta 1984, Pittsburgh, Pennsylvania) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän on pelannut 13 kautta NFL-liigassa. Tällä hetkellä Marshallilla ei ole pelaajasopimusta minkään seuran kanssa.
Marshall on valittu urallaan kuusi kertaa NFL:n tähdistöotteluun Pro Bowliin.
Marshall kärsii epävakaasta persoonallisuudesta, joka luokitellaan vakavaksi persoonallisuushäiriöksi.
NFL-ura

Denver Broncos varasi Keski-Floridan yliopistossa pelanneen Marshallin NFL:n varaustilaisuudessa vuonna 2006, tilaisuuden neljännellä kierroksella. Hän pelasi Denverissä neljän kauden ajan, kunnes tuli kaupatuksi Miami Dolphinsin joukkueeseen. Seuraavat kaksi kautta Marshall vietti Miamissa, kunnes hänet myytiin jälleen, tällä kertaa Chicago Bearsiin.
Marshall pelasi Chicagossa kolme kautta, jonka jälkeen hänet kaupattiin New York Jetsiin. Marshall pelasi Jetsissä vain kauden, sillä joukkue aloitti kokoonpanon uudelleenrakentamisen ja osti vanhojen pelaajien sopimuksia ulos keväällä 2017. Pian Marshall teki kaksivuotisen sopimuksen New York Giantsin kanssa. Marshall loukkasi nilkkansa kaudella 2017 ja pelasi vain viisi ottelua. Giants purki hänen sopimuksensa kauden jälkeen ja Marshall siirtyi yksivuotisella sopimuksella Seattle Seahawksiin. Hänen sopimuksensa purettiin kuuden ottelun jälkeen. Marshall teki sopimuksen vielä New Orleans Saintsin kanssa, mutta ei saanut ollenkaan peliaikaa joukkueessa ja sopimus purettiin kuukauden kuluttua.
Brommels

Brommels on ruotsinkielinen sukunimi. Nimen kantajia:
Albert Brommels (1891–1962), suomenruotsalainen opettaja, toimittaja ja kansanedustaja
Jarl Brommels (1921–2007), suomalainen sosiaalineuvos, Folkhälsanin johtaja, Albert Brommelsin poika
Krister Brommels (1919–2020), suomenruotsalainen diplomi-insinööri ja yritysjohtaja, Albert Brommelsin poika
Mats Brommels (s. 1950), suomalainen lääkäri ja professori
Ture Brommels (1889–1918), suomalainen jääkäriluutnantti ja farmaseutti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Brompton

Brompton voi tarkoittaa seuraavaa:
Brompton (Lontoo), Englanti
Brompton (Hambleton), Pohjois-Yorkshire, Englanti
Brompton (Medway), yhdyskunta Medwayssa Englannissa
Brompton (Quebec), borough Sherbrookessa Kanadassa
Brompton (Scarborough), Pohjois-Yorkshire, Englanti
Brompton (Shropshire), Shropshire
Brompton (Etelä-Australia), asuinalue Adelaidessa, Etelä-Australiassa
Brompton-on-Swale, Pohjois-Yorkshire, Englanti
Brompton Oratory, katolinen kirkko
Brompton (polkupyörä), brittiläinen pyörämerkki
Holy Trinity Brompton Church, anglikaaninen kirkko
Royal Brompton Hospital
Bromptonin cocktail, eliksiiri
West Brompton, Lontoo, Englanti
Bromptonin hautausmaa
Brompton (sukunimi)
Brompton (Fredericksburg, Virginia), historiallinen talo Fredericksburgissa Virginiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brompton”, voi hakea sivunnimihaulla, laajalla sivunnimihaulla tai tekstihaulla.
Bronxin eläintarha

Bronxin eläintarha (engl. Bronx Zoo) on yhdysvaltalainen eläintarha, joka sijaitsee Bronxin piirikunnassa New Yorkissa. Se on Yhdysvaltain suurin metropolieläintarha ja kattaa 107 hehtaarin laajuisen puiston. Puiston läpi virtaa Bronx-joki.
Eläintarha sai alkunsa, kun Fordhamin yliopisto myi eläintarhan maa-alueen New Yorkin kaupungille 1000 dollarilla sillä ehdolla, että alueelle perustettaisiin eläintarha ja puutarha. Eläintarha avattiin yleisölle 8. marraskuuta 1899, ja sen kokoelmiin kuului tuolloin 843 eläintä. Nykyisin eläintarhaan kuuluu kaiken kaikkiaan 4000 eläintä 650 eri eläinlajista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bronx Zoo
Broddi Kristjánsson

Broddi Kristjánsson (s. 8. joulukuuta 1960) on islantilainen entinen sulkapalloilija.
Broddi osallistui olympialaisiin kerran, Barcelonassa 1992. Hän pelasi tuolloin sekä kaksin- että nelinpelissä, jossa hän oli Árni Þór Hallgrímsonin pari, mutta putosi molemmissa jo ensimmäisellä kierroksella. Broddi oli MM-kisoissa 1995 mukana kaksinpelissä, jossa hän hävisi ensimmäisen ottelunsa ja sekanelinpelissä, jossa hän eteni Elsa Nielsenin kanssa toiselle kierrokselle. Hän putosi vuoden 1997 MM-kilpailuissa toisella kierroksella kaksin- ja nelinpelissä ja pääsi kaksinpelissä kolmannelle kierrokselle saakka MM-kisoissa 1999. Broddi pelasi viimeiset arvokisansa vuonna 2001, jolloin hän eteni MM-turnauksen nelinpelissä kolmannelle kierrokselle Gudmundur Adolfssonin parina. Hän on pelannut vielä tämän jälkeen Islannissa järjestetyissä turnauksissa, viimeksi Islannin kansainvälisessä turnauksessa 2010.
Aiheesta muualla

Broddi Kristjánsson Kansainvälinen olympiakomitea. (englanniksi)
Berezno (järvi Štšukinon pitäjässä, Pustoškan piiri)

| Berezno Березно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°28′13″N, 29°28′06″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Asnjanka Osnosta 
Laskujoki:  Bereznitsa Losnoon
Järvinumero:  01030000111102000025502
Mittaustietoja
Pituus:  1,5 km 
Leveys:  0,75 km 
Pinta-ala:  1,01 km² 
Tilavuus:  0,0013 km³ 
Keskisyvyys:  1,3 m 
Suurin syvyys:  3 m 
Valuma-alue:  44,66 km² 
Saaria:  2 
 fiBerezno 
Berezno (ven. Березно) eli myös Berezno II  on järvi Luoteis-Venäjällä Pihkovan alueen Pustoškan piirissä. Venäjän sana Bereznjak (ven. Березняк) tarkoittaa koivumetsää tai koivikkoa, joten järven nimi voidaan suomentaa Koivujärvi.
Maantietoa

Järvi on 1,5 kilometriä pitkä, 0,75 kilometriä leveä ja sen pinta-ala on 1,01 neliökilometriä eli 101 hehtaaria. Järvi on selkeän muotoinen ja sen lounaispäässä sijaitsee leveä lahti. Järven keskellä on kaksi pientä saarta, joiden yhteispinta-ala on 0,8 hehtaaria. Sen keskisyvyys on 1,3 metriä ja syvänteessä on 3 metriä vettä. Järven rannat ovat ilmakuvien perusteella matalat, sillä tiheä vesikasvillisuuden vyöhyke on leveä ja erityisesti edellä mainittu lahti vaikuttaa lähes umpeen kasvaneelta. Järven ympäristö on peltomaata ja niittyjä, joita metsämaa hieman polkkoo osiin. Vasilkin (ven. Васильки) kylä on 1,8 kilometriä pitkä raitti, joka alkaa järven etelärannasta ja jatkuu lähes Losnon pohjoispään korkeudelle asti. Raitti on osa Pustoškasta alkava tietä, joka ohittaa Losnon ennen kuin se kääntyy kohti Krasnojeta (ven. Красное) pohjoisessa. Kylässä tiestä haarautuu raittia jatkava tie, joka päättyy Bereznon rantaan.
Luontoarvoja

Järvessä elää ainakin hauki, ahven, särki, lahna, säyne, suutari, kiiski, sorva, rantanuoliainen, mutakala, salakka, pasuri ja ruutana. Järven pohja on mutaa ja rannat ovat siltin sekaista hiekkaa, jonka päälle on laskeutunut mutaa. Rannat ovat monin paikoin soistuneet ja rannasta kasvaa järvelle kelluvia hetteikköjä.
Vesistösuhteita

Berezno sijaitsee Velikajan valuma-alueella. Bereznitsa lyhyt oja järven eteläpuolella ja se kuuluu luonnollisesti Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven pohjoisrantaan laskee pohjoistesta tuleva Asnjanka (ven. Аснянка ), jonka lähdejärvi on Osno. Myös järven itärantaan on kartoissa merkitty metsäoja. Järven valuma-alueen koko on lähteestä riippuen 51  tai 44,66 neliökilometriä . Bereznon laskuoja Bereznitsa (ven. Березница) lähtee kylän takaa ja se laskee kilometrin jälkeen Losnoon. Vesireitti jatkuu Losnosta Dubnon (ven. Дубно) ja Šilovskojen (ven. Шиловское) kautta Zavolotskojessa sijaitsevaan Lubjanan (ven. Лувяна) lahteen. Lahdensuussa Velikaja jatkaa kohti luodetta.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4  Teksti on osittain käännös venäjänkielisestä artikkelista ru:Березно (озеро, Щукинская волость Пустошкинского района), jonka tiedot on vielä tarkistamatta muista lähteistä.
Käännös suomeksi
Bromont-Lamothe

| Bromont-Lamothe |
| --- | --- |
 Bromont-Lamothe
 Koordinaatit: 45°50′28″N, 2°49′12″E 
Valtio:  Ranska
Alue:  Auvergne
Departementti:  Puy-de-Dôme
Arrondissementti:  Riom
Hallinto:  
 – Asutustyyppi:  Kunta
 – Pormestari:  Jean-Claude Grange
Pinta-ala:  
 – Kokonaispinta-ala:  38,07 km²
Korkeus:  574–906 m
Väkiluku (2008):  943
 – Väestötiheys:  24,8 as./km²
Postinumero:  63230
Infobox OKVirheellinen NIMI-arvo: 
Bromont-Lamothe on kunta keskisessä Ranskassa, Auvergnen alueella, Puy-de-Dômen departementissa. Vuonna 2008 kunnassa oli 943 asukasta.
Baseballin Euroopan-mestaruuskilpailut 1957

Baseballin Euroopan mestaruuskilpailut 1957 pelattiin Mannheimissa, Saksassa 7. - 13. heinäkuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat voitti turnauksen puhtaalla pelillä ja osallistui toistamiseen Global World Series -turnaukseen Euroopan edustajana.
Sarjataulukko

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Alankomaat | 4 | 4 | 0 | 1.000 |  | - | - | - | - |
|  Länsi-Saksa | 4 | 3 | 1 | .750 | 0-9 |  | 6-2 | - | - |
|  Italia | 4 | 2 | 2 | .500 | 1-3 | - |  | - | - |
|  Espanja | 4 | 1 | 3 | .250 | 1-10 | 7-8 | 3-7 |  | - |
|  Belgia | 4 | 0 | 4 | .000 | 0-14 | 5-16 | 2-8 | 9-12 |  |
Bromsgrove

| Bromsgrove |
| --- | --- |
 High Streetin ja New Roadin risteys Bromsgroven keskustassa.
 fiBromsgrove 
 52°20′06″N, 2°03′29″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Worcestershire
Hallintopiiri:  Bromsgrove
Maantiede
Kokonaispinta-ala:  8,56 km²
Väestö
Väkiluku (2011):  33 461
Väestötiheys:  3 909 as./km²
 www.bromsgrove.gov.uk 
Bromsgrove on noin 33 500 asukkaan kaupunki ja hallintopiiri Worcestershiren kreivikunnassa läntisessä Keski-Englannissa, Birminghamista lounaaseen. Ennen 1800-lukua Bromsgrovessa harjoitettiin villakauppaa, ja 1800-luvulla kaupunkiin syntyi huomattava naulantuotannon keskittymä. Myöhemmin tilalle tuli konetekniikkaa ja autoteollisuutta. Kaksituhatluvulla merkittävimmiksi elinkeinoiksi ovat tulleet kauppa, sosiaali- ja terveysala sekä moottoriajoneuvojen huolto.
Bromsgroven lukion vanhimmat osat ovat peräisin vuodelta 1533, ja kaupungissa on säilynyt useita ristikkotaloja, esimerkiksi vuonna 1572 rakennettu Hope Pole Inn eli ’Humalasalon kievari’. High Streetillä on useita yrjöjenaikaisia taloja. Suosituimpia matkailukohteita ovat Avoncroftin ulkomuseo ja lähistön kolme luonnonpuistoa: Lickey Hills, Clent Hills ja Waseley Hills. Kaupungin kaakkoispuolella sijaitsee Worcesterin–Birminghamin kanavaan kuuluva Tardebiggen sulkusarja, Ison-Britannian pisin kytkysulku. Siihen kuuluu 30 sulkua, joiden korkeusero on yhteensä 66 metriä.
Bromsgroven ulkopuolella hallintopiiri on pääosin maaseutua, jota täplittävät pikkukylät, kuten Alvechurch, Catshill, Bournheath, Hagley, Blackwell, Barnt Green, Wythall ja Rubery. Sen pinta-ala on 217 neliökilometriä ja väkiluku oli vuonna 2011 noin 94 000.
Taloja Avoncroftin ulkomuseossa.